joelniklaus/EU_Wikipedias huggingface dataset:
Linth

Linth on joki Keski-Sveitsissä. Sen pituus on 37 km määriteltynä alkupurojen yhtymäkohdasta Walenseehen. Kun mukaan otetaan alkupurot sekä Linthin alajuoksun korvannut Linthkanava, joen pituus on yli 60 kilometriä. Yhdessä Limmatjoen kanssa Linth muodostaa Linth-Limmatin vesistöalueen.

Joen kulku 

Linth saa alkunsa Glarusin Alpeilta, Glarusin ja Graubündenin kantonien rajalla sijaitsevan Tödivuoren pohjoispuolelta. Joen alkupurot, Sandbach ja Limmerenbach yhdistyvät Linthalin kylän lounaispuolella Linthiksi. Joki kulkee Glarusin läpi ja laskee kanavana Walenseejärveen, josta se jatkuu edelleen kanavana Zürichinjärveen. 

Alun perin joki ei virrannut Walenseen kautta, mutta 1800-luvun alun vesistöjärjestelyissä joen kulku muutettiin alajuoksulla täydellisesti. Joki ohjattiin Mollisista Walenseehen viisi kilometriä pitkää Escherkanavaa pitkin vuodesta 1811 alkaen. Lisäksi Walenseestä Linthiin laskenut Maagjoki ja Linth korvattiin kokonaan rakentamalla 17-kilometrinen Linthkanava, joka otettiin käyttöön vuonna 1816.

Vesivoima 

Linthissä ja sen sivujoissa on kolmisenkymmentä, pääosin pientä vesivoimalaa. Vesistön suurin voimalaitos on Axpon pääosin omistaman Kraftwerke Linth-Limmern AG:n Tierfehdin pumppuvoimalaitos, jonka nimellisteho on noin 420 megawattia. Voimalaitosta varten on rakennettu Limmerenseen (1 857 m mpy.) ja Muttseen (2 446 m mpy.) patojärvet. Patojärvien välille on tekeillä 1 000 megawatin pumppuvoimalaitos, joka otettaneen käyttöön vuoden 2016 aikana.

Lähteet

Viitteet 

Sveitsin joet
Reinin vesistö
Glarusin kantoni
Schwyzin kantoni
Sankt Gallenin kantoni
Daniela Haralambie

Daniela ”Dana” Vasilica Haralambie (s. 14. elokuuta 1997 Brașov, Romania) on romanialainen mäkihyppääjä. Haralambie edustaa CS Dinamo Bukarestia.

Haralambie debytoi maailmancupissa vain 15-vuotiaana marraskuussa 2012 Lillehammerin normaalimäen kilpailussa sijoittuen sijalle 49. Avauspisteensä hän saavutti joulukuussa 2013 Hinterzartenin normaalimäen kilpailusta ollen 26:s. Parhaimmillaan Haralambie on sijoittunut 11:nneksi Yamagatan kilpailussa tammikuussa 2018. Continental Cupissa Haralambie debytoi 13-vuotissyntymäpäivänään elokuussa 2010. Parhaimmillaan hän on sijoittunut neljänneksi Oslossa syyskuussa 2015.

Haralambie kilpaili vuoden 2013 MM-kilpailuissa Val di Fiemmessä ollen normaalimäessä 43:s. Lahdessa 2017 hän sijoittui normaalimäessä 29:nneksi ja sekajoukkuemäessä 13:nneksi. Pyeongchangin olympialaisissa 2018 hän oli normaalimäessä 25:s. Seefeldin MM-kilpailuissa 2019 hän sijoittui normaalimäessä 13:nneksi ja sekajoukkuemäessä 12:nneksi. Oberstdorfin MM-kilpailuissa 2021 hän oli normaalimäessä 26:s, suurmäessä 31:s, sekajoukkuemäessä 11:s ja naisten joukkuemäessä 12:s. Pekingin olympialaisissa 2022 hän sijoittui normaalimäessä 25:nneksi. 

Nuorten MM-kilpailuissa hän oli henkilökohtaisessa kilpailussa neljäs ja sekajoukkuemäessä seitsemäs 2016.

Lähteet 

Romanialaiset mäkihyppääjät
Vuonna 1997 syntyneet
Elävät henkilöt
Vebjørn Turtveit

Vebjørn Turtveit (s. 12. elokuuta 1994) on norjalainen maastohiihtäjä, joka edustaa Voss IL -seuraa.

Maastohiihdon maailmancupissa Turtveit kilpaili ensimmäisen kerran Oslon 50 kilometrin perinteisen hiihtotavan yhteislähtökilpailussa helmikuussa 2016 sijoittuen 25:nneksi ja saavuttaen heti ensimmäiset maailmancupin pisteensä.

Lähteet 

Norjalaiset maastohiihtäjät
Vuonna 1994 syntyneet
Elävät henkilöt
Saroj Khan

Saroj Khan (oik. Nirmala Nagpal; 22. marraskuuta 1948 Bombay – 3. heinäkuuta 2020 Mumbai) oli intialainen koreografi, joka työskenteli hindinkielisessä elokuvateollisuudessa. Hän voitti kolme National Film Awards -palkintoa, kahdeksan Filmfare Awards -palkintoa ja American Choreography Awards -palkinnon.

Khan aloitti uransa lapsinäyttelijänä, ja hän oli 1950-luvulla myös elokuvien taustatanssijana. Sitten hän siirtyi apulaiskoreografiksi, ja koreografina hänen läpimurtonsa oli vuoden 1974 elokuva Geetaa Mera Naam. Tunnetuksi Khanin teki kappale ”Hawa Hawai” vuoden 1987 elokuvasta Mr. India. Yhteistyö Madhuri Dixitin kanssa nosti sekä Dixitin että Khanin suosioon. Khan koreografioi Dixitin kanssa tanssinumerot muun muassa elokuviin Tezaab, Thanedaar, Sailaab ja Beta.

Valikoitu filmografia 
 Karma (1986)
 Nagina (1986)
 Mr. India (1987)
 Chandni (1989)
 Ram Lakhan (1989)
 Lamhe (1991)
 Chamatkar (1992)
 Khalnayak (1993)
 Baazigar (1993)
 Darr (1993)
 Dilwale Dulhania Le Jayenge (1995)
 Pardes (1997)
 Hum Dil De Chuke Sanam (1999)
 Taal (1999)
 Operaatio Kashmir (Mission Kashmir, 2000)
 Lagaan – olipa kerran Intiassa (Lagaan: Once Upon a Time in India, 2001)
 Devdas (2002)
 Hilpeys ja ennakkoluulo (Bride and Prejudice, 2004)
 Swades (2004)
 Veer-Zaara (2004)
 Fanaa (2006)
 Don (2006)
 Saawariya (2007)
 Guru (2007)
 Gulaab Gang (2014)
 Kochadaiiyaan (2014)

Palkinnot 
National Film Awards
 2003: Paras koreografia – Devdas – ”Dola Re Dola”
 2006: Paras koreografia – Sringaram
 2008: Paras koreografia – Jab We Met – ”Yeh Ishq Haaye”

Filmfare Awards
 1989: Paras koreografia – Tezaab – ”Ek Do Teen”
 1990: Paras koreografia – ChaalBaaz – ”Na Jaane Kahan Se Aayi Hai”
 1991: Paras koreografia – Sailaab – ”Humko Aaj Kal Hai Intezaar”
 1993: Paras koreografia – Beta – ”Dhak Dhak Karne Laga”
 1994: Paras koreografia – Khalnayak – ”Choli Ke Peeche”
 2000: Paras koreografia – Hum Dil De Chuke Sanam – ”Nimbooda”
 2003: Paras koreografia – Devdas – ”Dola Re Dola”
 2008: Paras koreografia – Guru – ”Barso Re”

American Choreography Awards
 2002: Huomattava saavutus – Lagaan – olipa kerran Intiassa

Lähteet

Aiheesta muualla 

 

Intialaiset koreografit
Vuonna 1948 syntyneet
Vuonna 2020 kuolleet
John C. Lilly

John Cunningham Lilly  (6. tammikuuta 1915 – 30. syyskuuta 2001) oli yhdysvaltalainen lääkäri, neurotieteilijä, psykoanalyytikko, psykonautti, filosofi, kirjailija sekä keksijä. Hän tutki tietoisuutta aistideprivaatiotankkien ja psykedeelisten huumeiden avulla sekä delfiinien kommunikaatiota tutkimalla, joskus yhdistellen näitä osa-alueita. 

Lilly loi tutkimuksensa yhteydessä aistideprivaatiotankin. Hän täytti tankin suolavedellä, jossa kelluen ihmisen kaikki aistihavainnot jäävät pois. Tällainen aistieristys aiheuttaa hallusinaatioita. 
Myöhemmin Lilly oli mukana luomassa SETI:ä (Search for Extraterrestrial Intelligence). Järjestön ideana on koettaa löytää todisteita maan ulkopuolisista älykkäistä olennoista. 

Elokuva Muutostiloja (Altered states) perustuu osittain Lillyn hahmoon. Animesarjassa Serial Experiments Lain käsitellään välillä Lillyn tutkimusta. 

Tietoisuuden tutkijat
Yhdysvaltalaiset psykologit
Vuonna 1915 syntyneet
Vuonna 2001 kuolleet
Kellositra

Kellositra, hampurilainen kellositra eli hampurinkellositra (engl. bell guittern, cithrinchen, Hamburg cithrinchen; saks. Cithrinchen, Citrinchen, Hamburger Cithrinchen; ransk. guitare allemande) on hampurilaisen soitinrakentaja Joachim Tielken (1641–1719) viimeistään vuonna 1669 kehittelemä sisteri, jossa on viisi metallikieliparia (yhteensä siis kymmenen kieltä) ja 18 otenauhaa. Soittimen runko on matala ja etuprofiililtaan soittokelloa muistuttava. Kellositran kielten soivan osan pituus on noin 36–38 cm ja tavanomainen viritys f–a–c′–e′–a′; vaihtoehtoisia virityksiä ovat d–g–c′–e′–a′ ja f–b–d′–f′–b′.

Kellositraa käytettiin erityisesti Pohjois-Saksassa, jossa sellaisia rakennettiin muuallakin kuin Hampurissa. On myös kirjallisia viitteitä siitä, että soitin olisi tunnettu ainakin 1690-luvulla Englannissa. Vastaavasti ruotsalainen Carl Michael Bellman (1740–1795) käytti kellositraa yhtenä laulujensa säestyssoittimena, ja sellainen (myöhempänä 12-kielisenä muunnoksena) on kuvattu myös Per Krafft nuoremman hänestä vuonna 1779 maalaamassa muotokuvassa.

Kellositralle kirjoitettu musiikki on perinteisesti nuotinnettu viisiviivaisella ranskalaisella tabulatuurilla.

Lähteet 
 Ian Harwood & Alexander Pilipczuk: "Tielke (Tielcke), Joachim". Grove music online . Haettu 7.2.2016.
 Friedemann Hellwig & Barbara Hellwig: Joachim Tielke: kunstvolle Musikinstrumente des Barock. Berlin; München: Deutscher Kunstverlag, ©2011. ISBN 978-3-422-07078-3 (sid.)
 Marianne Nyström: Citrinchen & porträtt som tillhört Carl Michael Bellman: ett arv efter farfadern Johan Arndt Bellman. [Stockholm]: [Marianne Nyström], ©1990. ISBN 91-630-0115-2 (nid.)
 James Tyler: "Cithrinchen (bell guittern)". Grove music online . Haettu 7.2.2016.

Aiheesta muualla 
 Cittern or Hamburg Cithrinchen  
 Mimo – Musical Instrument Museum Online

 Sormintasoittimet
Paluu tulevaisuuteen (kappale)

Paluu tulevaisuuteen on rap-duo JVG:n single, joka julkaistiin 31. joulukuuta 2015. Kappale on sijoittui Suomen singlelistalla että Suomen latauslistalla kärkeen.

Kappaleen nimi on lainattu tunnetusta elokuvasarjasta Paluu tulevaisuuteen, ja lisäksi siinä mainitaan useita elokuvasarjaan liittyviä asioita, esimerkiksi aikakoneauto DeLorean. Kappaleessa mainitaan myös Keke Rosberg.

Lähteet

Aiheesta muualla 
Musiikkivideo (YouTube)

JVG:n kappaleet
Vuoden 2015 kappaleet
Suomen singlelistan ykköset
This Is Acting

This Is Acting on australialaisen laulajan ja lauluntekijän Sian seitsemäs studioalbumi, joka julkaistiin 29. tammikuuta 2016. Albumi koostuu enimmäkseen kappaleista, jotka Sia alun perin teki muille laulajille kuten Rihannalle, Adelelle ja Beyoncélle, mutta nämä eivät halunneet levyttää niitä. Tästä juontuu albumin nimi This Is Acting eli "tämä on näyttelemistä". Albumia edelsi single ”Alive”, joka julkaistiin 24. syyskuuta 2015.

Yhdysvalloissa albumi nousi julkaisuviikollaan Billboard 200 -albumilistalla neljänneksi. Sitä myytiin yhteensä 81 000 yksikköä, joista 68 000 oli kokonaisia albumeita. Se on Sian parhaiten viikossa myynyt albumi ja toinen albumi, joka debytoi Yhdysvalloissa viiden parhaan joukossa. Sian edellinen albumi 1000 Forms of Fear debytoi ykkösenä 52 000 albumin myynnillä.

Albumi ylsi Yhdysvalloissa Billboard 200 -listan sijalle 4. Suomessa se debytoi virallisen albumilistan sijalla kahdeksan, ja nousi neljännelle sijalle tammikuussa 2017.

Kappaleet

Arvostelut 
 Allmusic: 
 The A.V. Club: B+
 The Guardian: 
 Rolling Stone:

Lähteet 

Vuoden 2016 albumit
Sian albumit
Diana Scarwid

Diana Elizabeth Scarwid (s. 27. elokuuta 1955) on yhdysvaltalainen näyttelijä. Hän on esiintynyt mm. elokuvissa Pretty Baby, Ratkaisu, Äiti kulta, Taistelukala, Psyko III, Rohto, Salaisuus pinnan alla, ja Party Monster. Hän on ollut naimisissa Eric Scheinbartin kanssa, mutta he ovat eronneet. Heillä on kaksi lasta.

Scarwid oli Emmy-palkintoehdokkaana vuonna 1995 televisioelokuvasta Truman.

Aiheesta muualla
 http://www.imdb.com/name/nm0769311/?ref_=nv_sr_1#actress

Yhdysvaltalaiset elokuvanäyttelijät
Vuonna 1955 syntyneet
Elävät henkilöt
Itäkeskuksen kirjasto

Itäkeskuksen kirjasto on Helsingin kaupunginkirjaston toimipiste Helsingin Itäkeskuksessa, Stoan kulttuurikeskuksessa. Lähellä sijaitsevat kauppakeskus Itis, ostoskeskus Puhos, Matteuksenkirkko ja Itäkeskuksen uimahalli. Helsingin kaupunginkirjasto on osa pääkaupunkiseudun kirjastokimppaa, Helmet-kirjastoa.

Palvelut 
Itäkeskuksen kirjasto tarjoaa asiakkaiden käyttöön noin 120 000 nidettä kirjoja, musiikkia, elokuvia, kielikursseja sekä muun muassa kuusi ukuleleä ja rytmikassin. Asiakkaiden käytössä on tietokoneita nettiasiointiin tai tekstinmuokkaukseen, printteri-skanneri ja tulostin. Kirjastossa on panostettu maahanmuuttajille kohdennettuihin palveluihin. Kirjastossa on järjestetty Helmet-verkkokirjaston opastuksia esimerkiksi venäjän- ja somalinkielellä.

Rakennus 
Kulttuurikeskus Stoan ovat suunnitellut Arkitektbyrån Björn Krogius Oy eli arkkitehdit Björn Krogius ja Veli-Pekka Tuominen, joiden ehdotus voitti Itäkeskuksen monitoimitalon suunnittelusta järjestetyn arkkitehtikilpailun vuonna 1977. Stoan peruskivi muurattiin laskiaistiistaina 1983. Monitoimitalo valmistui lokakuussa 1984. Pääsisäänkäynnin edustalla aukiolla on vuonna 1981 järjestetyn veistoskilpailun voittaneen Hannu Sirénin sähkönsininen betoniveistos.

Stoa on Helsingin kaupungin ensimmäinen alueellinen kulttuurikeskus - muut ovat Malmitalo, Kanneltalo ja Vuotalo.

Historia 

Itäkeskuksen krijasto on perustettu vuonna 1984. Kirjasto käsitti Stoan kulttuurikeskuksesta aluksi vain yhden kerroksen ja tilaa oli 1 100 m². Vuonna 1998 suoritettiin perusparannus- ja laajennustyöt, jolloin kirjasto muuttui kaksikerroksiseksi. Nykyinen kirjaston pinta-ala 2 143 m². Vuoden 2005 alussa Itäkeskuksen kirjasto uudistui ja automatisoitui radikaalisti, jonka jälkeen itsepalveluna tapahtuu noin 90 % aineiston palautuksista ja noin 75 % lainauksista.

Lähteet

Aiheesta muualla 
 Helmet.fi: Itäkeskuksen kirjasto
 Maaretta (22.9.2015) Mitt bibliotek – Minun kirjastoni (Kirjastoelämää Itäkeskuksen kirjastossa -blogin kirjoitus)

Helsingin kaupunginkirjasto
Kirjasto
Vinyl

Vinyl on  yhdysvaltalainen draamasarja, jonka ovat luoneet Mick Jagger, Martin Scorsese, Rich Cohen ja Terence Winter. Sarja seuraa kuvitteellista levy-yhtiön pomoa Richie Finestraa (Bobby Cannavale), joka pyörittää yhtiötään 1970-luvun rock-skenessä. Sarjan ensimmäinen jakso esitettiin HBO-kanavalla 14. helmikuuta 2016.

Rooleissa

Aiheesta muualla
 Vinyl HBO.comissa 
 

2010-luvun televisiosarjat
Yhdysvaltalaiset televisiosarjat
Tuomi (sukunimi)

Tuomi oli huhtikuussa 2021 sukunimenä Suomessa 33611 henkilöllä.

 Arvi Tuomi (1893–1951), näyttelijä
 Emmi Jurkka, o.s. Tuomi (1899–1990), näyttelijä ja teatterinjohtaja
 Henri Tuomi (s. 1982), lentopalloilija 
 Ilkka Tuomi, tietojenkäsittelyopin tutkija
 Jaakko Tuomi (s. 1931), eläinlääkäri, professori
 Johanna Tuomi (s. 1954), oopperalaulaja
 Juha Tuomi (s. 1989), jalkapalloilija
 Juhani ja Matti Tuomi, Urkurakentamo Tuomen perustajat
 Kaarlo Tuomi (1916–1995), amerikansuomalainen kaksoisagentti
 Lempi Tuomi (1882–1958), Suomen sosialistisen työväenpuolueen kansanedustaja
 Liisa Tuomi (1924–1989), näyttelijä, Arvi ja Santa Tuomen tytär
 Matti Tuomi (1925–2013), pikaluistelija, pyöräilijä ja purjelentäjä
 Mikko Tuomi (s. 1979), tähtitieteilijä
 Mikko Tuomi (s. 1994), jalkapalloilija
 Olavi Tuomi (1932–2006), näyttelijä
 Onni Tuomi (1875–1933), päätoimittaja ja kansanedustaja (SDP)
 Osmo Tuomi (1937–2011), kommodori
 Otto Tuomi, Otto Häggblomin (1869–1930) kirjailijanimi
 Panu Tuomi (s. 1968), runoilija
 Pekka Tuomi, musiikkituottaja, säveltäjä, runoilija ja lauluntekijä
 Petri Tuomi (s. 1965), jääkiekkoilija
 Rauli Tuomi (1919–1948), näyttelijä, Arvi ja Santa Tuomen poika
 Reijo Tuomi (1935–1986), mainostoimittaja, kääntäjä ja kirjailija
 Risto Tuomi (s. 1960), jääkiekkoilija
 Risto Tuomi, laulaja
 Santa Tuomi (1897–1975), näyttelijä, Arvi Tuomen puoliso
 Tanja Tuomi (s. 1996), tennispelaaja
 Timo Tuomi (s. 1960), jääkiekkovalmentaja
 Tuomo Tuomi (1929–2011), kielitieteilijä, Kotimaisten kielten tutkimuskeskuksen entinen johtaja
 Valter Tuomi (1896–1969), näyttelijä, Arvi Tuomen veli
 Veikko Tuomi (1924–1992), muusikko, iskelmälaulaja
 Vesa Tuomi (s. 1946), muusikko, säveltäjä
 Ville Tuomi (s. 1972), laulaja.

Kuvitteellisia henkilöitä 
 Ulla Tuomi, Ulla Taalasmaa, televisiosarjassa Salatut elämät

Katso myös 
 Tuominen
 Tuomi-Nikula

Lähteet
Olli Korjus

Olli Korjus (s. 1939) on suomalainen historianharrastaja ja tietokirjailija. Hän on tutkinut erityisesti Suomen sisällissodan tapahtumia ja julkaissut niistä kaksi kirjaa. Korjus on myös vanhan kirjallisuuden harrastaja. 

Korjuksen vuonna 2008 ilmestynyt tutkimus Hamina 1918 : nimi nimeltä, luoti luodilta käsitteli sisällissodan tapahtumia sekä punaista ja valkoista terroria Haminan seudulla. Kirjassaan Kuusi kuolemaantuomittua Korjus kertoo kuudesta Suomenlinnassa 6. syyskuuta 1918 valtiorikosoikeuden tuomion nojalla teloitetusta punaisesta. Heidän joukossaan olivat Satakunnan rintaman punakaartin päällikkönä toiminut maalari Kustaa Salminen ja turkulainen Arbetet-lehden toimittaja Gunnar Mörn.

Teoksia 
 Lahjoitusmaalta tehtaan varjoon : Juho Esanpoika Korjus ja hänen jälkeläisensä. O. Korjus, Ruotila 1988
 Väinö Meltti (1898-1964) : ajankuvia itsenäisyytemme ensimmäisiltä vuosikymmeniltä : "olen marxilainen demokraatti päämääränä sosialistinen yhteiskunta" : tutkielma tutkijasta, politiikosta, kansanedustajasta ja poliittisesta vangista, Kotkan työväenopiston johtajasta, SKDL:n perustajasta ja maaherrasta ; kirj. Taisto Sinisalo ja Olli Korjus. Kotkan työväenyhdistys - Demokraattinen sivistysliitto, Kotka/Helsinki 1998
 Hamina 1918 : nimi nimeltä, luoti luodilta. Atena, Jyväskylä 2008, 2. painos 2009
 Kuusi kuolemaantuomittua. Atena, Jyväskylä 2014

Palkinnot 
  Vuoden työväentutkimus -palkinto kirjasta Hamina 1918

Lähteet

Aiheesta muualla 
 Punaiset hallitsivat Haminaa maltillisesti, Kansan uutiset 4.1.2009
 Näin he joutuivat teloituskomppanian eteen Suomenlinnassa, Helsingin Sanomat 1.4.2014
 Kuusi kuolemaantuomittua, Tiedonantaja 8.8.2014

Suomalaiset historioitsijat
Suomalaiset tietokirjailijat
Vuonna 1939 syntyneet
Elävät henkilöt
Koho-tuote

Koho-tuote oli urheiluvälinevalmistaja, jonka päätuote oli Koho-jääkiekkomaila. 

Kohon mailahistorian alullepanija Kari Aro kehitti Koho-jääkiekkomailan opiskeluaikanaan yhdessä puuseppä Yrjö Sartokarin kanssa Helsingissä Kallion kellariverstaalla. Vuonna 1964 perustettiin mailoja valmistamaan Koho-tuote Oy jonka toimipaikka sijaitsi Forssassa. Mailat valmistettiin kokopuisena saarnesta. Lavat olivat suoria, lasikuituteipillä ja teräsnauloilla vahvistettuna. 

Tuotetta kehittivät teknisesti ja rakenteellisesti muun muassa Arto Hämäläinen, Ville Korhonen sekä Rauli Virtanen peliasiantuntijana. Kymmenessä vuodessa pienestä mailaverstaasta kasvoi maailman arvostetuin ja suurin mailatehdas. Vuonna 1966 alkoi käyrien 5-lam- ja 7-lam-lasikuituvahvisteisten lapojen valmistaminen, samoin kuin saarni / koivu 5- sälevarsien valmistaminen. Erittäin hyvillä peliominaisuuksilla, huolellisesti viimeistellyillä, tasalaatuisilla 221 Custom Pro ja 201 Pro mailoilla, samoin kuin 231 maalivahdinmailoista syntyivät vailla vertaa olevat mailalegendat, joita käyttivät lähes kaikki huippupelaajat ympäri maailmaa. 

Koho oli Länsi-Euroopan suurin jääkiekkomailojen tuottaja ja maailman tunnetuimpia ammattilaismailojen tekijöitä.

Vuonna 1971 tehdas siirtyi Tammelaan uusiin asiallisiin tehdastiloihin. 1974 Koho-tuote valmisti jo 1,5 miljoonaa mailaa vuodessa ja mailoja vietiin 20 maahan. NHL-pelaajia oli parhaimmillaan 60 %, joita palveli Tammelan tehtaan erikoismailaosasto yhteistyössä New Yorkissa toimivan Kohon erikoismailaosaston kanssa. 

Vuonna 1974 Koho-tuotteen osake-enemmistö siirtyi Amer-yhtymälle. Mailojen valmistusmenetelmiä ja rakenteita kehittivät koko 1970-luvun ajan voimakkaasti edellä mainitut henkilöt. Vuoden 1980 alusta alkoi mailateknologian uusi aika, esimerkiksi erilaisilla lujitemuoviratkaisuilla valmistetut varret. Tästä alkoi uusi aikakausi, jossa Kohon rinnalle tulivat entiset kilpailevat tuotenimet. 

Kohon aikakausi päättyi 1984.

Lähteet 

Suomalaiset yritykset
Urheiluvälinemerkit
Luuhuone

Luuhuone tai ossuaari on hautausmaalla oleva rakennus, jossa säilytetään usein näkyvillä vanhemmista hautauksista peräisin olevia luita. Suomessa luuhuoneita on rakennettu etenkin 1700-luvulta lähtien, ja niitä on myöhemmin käytetty myös talvihautoina.

Lähteet

Haudat ja hautamuistomerkit
Suomen muinaislinnat (kirja)

Suomen muinaislinnat on valtionarkeologi Hjalmar Appelgrenin vuonna 1891 julkaistu väitöskirja, joka esittelee yhteensä 361 hänen tutkimaansa suomalaista muinaislinnaa. Se on ensimmäinen ja edelleen myös laajin aiheesta tehty tutkimus. Nykyään teoksen ansioina pidetään Appelgrenin tarkkoja muinaislinnojen kuvauksia sekä niistä tehtyjä piirustuksia ja karttoja. 

Suurin osa kirjassa esitellyistä paikoista ei kuitenkaan ole muinaislinnoja, vaan pelkkiä paikannimistöön perustuvia olettamuksia, joista Appelgren on löytänyt jotakin perimätietoa. Varmoiksi todennetut hän esittelee piirustuksin, käsitellen myös niiden rakenteita ja paikoilla tehtyjä kaivauksia. Väitöskirjaa laatiessaan Appelgren vieraili itse yli sadalla linnavuorella. Osassa hän suoritti myös kaivauksia, joiden perusteella Appelgren määritteli ne myöhäisrautakautisiksi.

Kirjassa on yhteensä yli 160 kuvaa, jotka käsittävät muinaislinnojen pohjapiirroksia ja karttoja, maisemapiirroksia sekä kuvia kohteista tehdyustä esinelöydöistä. Lisäksi mukana on karttaliite. Teoksen kuvituksesta on Appelgrenin ohella vastannut kartanpiirtäjä I. J. Inberg.

Salakirjat-kustantamo julkaisi teoksen uusintapainoksena vuonna 2013. Sen kannessa on Magnus von Wrightin kivipiirros Hakoisten linnavuoresta.

Kirjan kuvitusta

Katso myös
 Luettelo Suomen muinaislinnoista

Lähteet

Aiheesta muualla 

Vuoden 1891 kirjat
Väitöskirjat

Kirjat Suomen historiasta
Suomalaiset historian tietokirjat
Charles Augustus Young

Charles Augustus Young (1834–1908) oli yhdysvaltalainen tähtitieteilijä. Hän tutki perusteellisesti Aurinkoa spektrianalyysin ja valokuvauksen avulla. Vuonna 1869 sattuneen auringonpimennyksen aikana Young keksi kromosfäärin kääntävän kerroksen ja koroniumviivan auringonspektrissä. Ensimmäisten joukossa hän valokuvasi protuberansseja. Young oli professori Dartmouth Collegessa vuodesta 1868 ja Princetonissa vuodesta 1877 lähtien.

Lähteet 

Yhdysvaltalaiset tähtitieteilijät
Vuonna 1834 syntyneet
Vuonna 1908 kuolleet
Tarkka-ampujat (televisiosarja)

Tarkka-ampujat (Flashpoint) on kanadalainen poliisisarja, jonka ensiesitys oli CTV:n kanavalla 11. heinäkuuta 2008. Sitä esitettiin Suomessa TV5-kanavalla vuodesta 2011 lähtien. Sarjan ovat luoneet Mark Ellis ja Stephanie Morgenstern ja sitä tähdittävät Hugh Dillon, Amy Jo Johnson, David Paetkau, Sergio Di Zio, sekä Enrico Colantoni. Tarkka-ampujia kuvattiin Torontossa.

Tammikuussa 2011 Ion Television hankki kaikki sarjan oikeudet CBS:ltä. Ion Television lopetti sarjan tuottamisen vuonna 2012 viidennen kauden jälkeen.

Tarkka-ampujissa seurataan poliisin erikoisyksikön, SRU:n (Strategic Response Unit) toimintaa erilaisissa vaaratilanteissa. SRU perustuu Toronton poliisin erikoisyksikön (Emergency Task Force) toimintaan.

Näyttelijät

Tuotanto 
Tarkka-ampujat sai alkunsa CTV-televisiokanavan kilpailusta, jossa he pyysivät ihmisiä lähettämään omia käsikirjoituksiaan kanavalle. Käsikirjoitusvaiheessa sarjan nimiä olivat Sniper ja Critical Incident. Käsikirjoitus oli kahden tunnin televisioelokuvalle, joka muutettiin televisiosarja formaattiin.

CTV antoi sarjalle vihreätä valoa joulukuussa 2007. Sarjan alkamista ei haitannut vuosina 2007–2008 tapahtunut käsikirjoittajien lakko, koska kanadalaiset tuotannot olivat sen ulkopuolella.

Sarja oli tarkoitettu vain CTV:n kanadalaiselle katsojille, mutta tammikuussa 2008 Yhdysvaltalainen CBS kertoi ostaneensa sarjan esitysoikeudet.

13 jakson mittaisen ensimmäisen kauden kuvaaminen alkoi huhtikuussa 2008. Pilottijakson ("Scorpio") tapahtumat perustuvat vuonna 2004 Torontossa tapahtuneeseen panttivankitilanteeseen, joka päättyi Toronton erikoisyksikön (Emergency Task Force) tarkkuuskiväärin laukaukseen.

Elokuussa 2008 CTV ilmoitti tilanneensa sarjalle toisen tuotantokauden. Kolmas kausi tilattiin lokakuussa 2009, neljäs kausi kesäkuussa 2010 ja viides kausi tammikuussa 2012.

Tuotantokaudet

Crossover 
Tarkka-ampujat ja draamasarja Kuuntelija on yhdistetty samaan maailmaan crossover-jakson myötä.

Palkinnot ja ehdokkuudet

Lähteet

Aiheesta muualla 

 Virallinen CTV:n sivsuto  
 Virallinen ION:in sivusto 
 
 Tarkka-ampujat TV.comissa 

Kanadalaiset rikossarjat
Kanadalaiset draamasarjat
2000-vuosikymmenen televisiosarjat
2010-luvun televisiosarjat
CTV:n televisio-ohjelmat
Juha Kinnunen (täsmennyssivu)

Juha Kinnunen on seuraavien henkilöiden nimi:

Juha Kinnunen, Itä-Suomen yliopiston professori
Juha Kinnunen, kilpakävelijä
Juha Kinnunen, matematiikan professori Aalto-yliopiston Perustieteiden korkeakoulussa
Juha Kinnunen, laskentatoimen professori Aalto-yliopiston Kauppakorkeakoulussa
Nicolai Reedtz

Nicolai Reedtz (s. 8. syyskuuta 1995 Odense) on tanskalainen tietokonepelaamisen ammattilainen. Reedtz on erikoistunut Counter-Strike: Global Offensiveen. Reedtz edustaa ruotsalaista Ninjas in Pyjamas-joukkuetta.

Reedtz liittyi Astralisiin tammikuussa 2016. Tätä ennen hän edusti niin ikään tanskalaista ?-joukkuetta. Vuonna 2015 Reedtz valittiin HLTV.org -nettisivuston toimesta maailman kolmanneksi parhaaksi pelaajaksi.

Reedtz tunnetaan paremmin pelaajanimellään dev1ce.

Lähteet 

Tanskalaiset henkilöt
Elektronisen urheilun ammattilaiset
Vuonna 1995 syntyneet
Elävät henkilöt
Tatiana Calderón

Tatiana Calderón Noguera (s. 10. maaliskuuta 1993 Bogotá, Kolumbia) on kolumbialainen rata-autoilija. Hän toimii Alfa Romeon (ex-Sauberin) F1-testikuljettajana.

Ura 
Calderón aloitti uransa karting-luokista vuonna 2005. Vuonna 2010 Calderón aloitti kilpauransa Yhdysvalloissa Star Mazda Championship -sarjassa jossa hän sijoittui sarjan kymmenenneksi. Vuonna 2011 Calderón jatkoi sarjassa ja saavutti kaksi palkintosijaa sijoittuen sarjan kuudenneksi. Vuonna 2012 Calderón siirtyi Euroopan radoille ja kilpaili European F3 Open -sarjassa. Hän saavutti kauden aikana 56 pistettä ja sijoittui sarjan yhdeksänneksi. Samana vuonna hän ajoi neljä kilpailua Formula Renault Alps -sarjassa.

Vuonna 2013 Calderon siirtyi Euroopan Formula 3 -sarjaan jossa hän ei saavuttanut kauden aikana yhtään pistettä. Samana vuonna hän kilpaili Britannian Formula 3 -sarjassa saavuttaen yhden palkintosijan sijoittuen sarjan seitsemänneksi. Vuonna 2014 Calderón jatkoi Euroopan F3 -sarjassa saavuttaen kauden aikana 29 pistettä sijoittuen sarjan 15:nneksi. Vuonna 2015 Calderón ajoi kolmannen kauden sarjassa mutta ei saavuttanut pisteitä. Vuosina 2015–2016 Calderón ajoi myös Aasian MRF Challenge -sarjassa saavuttaen yhden voiton ja seitsemän palkintosijaa sijoittuen sarjan loppupisteissä toiseksi.

Vuonna 2016 Calderón kilpaili GP3-sarjassa Arden International -tallissa, kaudella 2017 hän kilpaili DAMS-tallissa.

GP3-tulokset

Formula 2 -tulokset

Lähteet

Aiheesta muualla

 Tatiana Calderón Driverdb.com-sivustolla. 

Kolumbialaiset autourheilijat
GP3-kuljettajat
Vuonna 1993 syntyneet
Elävät henkilöt
Break the Border

Break the Border on ruotsalaisen laulajan Yohion debyyttialbumi, joka julkaistiin Ruotsissa 27. maaliskuuta 2013 englanninkielisenä versiona. Japanissa albumi julkaistiin 15. toukokuuta 2013. Break the Border sisältää myös kappaleen ”Heartbreak Hotel”, jolla Yohio osallistui vuoden 2013 Melodifestivaleniin ja sijoittui finaalissa toiseksi.

Kappaleet 
Kaikki kappaleet kirjoittanut Yohio, ellei toisin mainittu.

Ruotsin painos 
 2013 – Beginning of the End (Yohio, Daif)
 My Murderous Urge
 Revolution
 Heartbreak Hotel (Yohio, Fransson, Lundgren, Larsson, Göranson)
 Our Story
 Sakura, Falling (Yohio, Gackt)
 Innocence
 On the Verge
 Rain ~ A Scene Drenched in Rain ~
 Timescape
 Aggressive Beauty
 Break the Border

Japanin painos 
 2013 –終わりの始まり– (2013 – Owari no hajimari -) (Yohio, Daif)
 My Merderous Urge
 Revolution
 二人のストーリー" (Futari no Story)
 サクラ、散ル…" (Sakura, Chiru...) (Yohio, Gackt)
 Innocence
 Last Kiss
 On the Verge
 Rain ～ 雨に濡れた景色 ～"(Rain -Ame ni nureta keshiki-)
 Timescape
 Aggressive Beauty
 Break the Border

Vuoden 2013 esikoisalbumit
Ruotsalaiset popalbumit
Ruotsalaiset rockalbumit
Croton

Croton voi viitata seuraaviin:

 Kroton, lat. Croton, antiikin aikainen kaupunki Suur-Kreikassa eli Magna Graeciassa, nykyisessä Italiassa
 Crotone, nykyinen kaupunki Italiassa
 Croton eli krotonit, tyräkkikasvien suku
Snooker Shoot-Out

Snooker Shoot-Out on snookerin ammattilaisturnaus joka pelattiin ensimmäisen kerran vuonna 1990. Turnausta on pelattu säännöllisesti vuodesta 2011 alkaen ja vuodesta 2017 alkaen se on ollut ranking-turnaus.

Ensimmäisenä turnauksen voitti walesilainen Darren Morgan. Hallitseva mestari on iranilainen Hossein Vafaei.

Peliformaatti
 Jokainen frame kestää 10 minuuttia ja pelissä pelataan vain yksi frame.
 Pelissä on aikaraja jonka sisällä lyönti on suoritettava. Ensimmäisten 5 minuutin aikana lyöntiin saa käyttää 15 sekuntia. Viimeiselle 5 minuutille lyöntiaikaa on 10 sekuntia per lyönti. Lyöntiajan ylittämisestä saa 5 pisteen rangaistuksen.
 Pelaajan on joko pussitettava tai osuttava pallolla valliin lyönnillään.
 Jokaisesta virheestä seuraa vapaa käsipallo.
 Jos peliajan päätyttyä pistetilanne on tasan sininen pallo asetetaan omalle pisteelleen ja pallon pussittanut pelaaja voittaa.

Turnauksen voittajat

 1990  Darren Morgan
 2011  Nigel Bond
 2012  Barry Hawkins
 2013  Martin Gould
 2014  Dominic Dale
 2015  Michael White
 2016  Robin Hull

 2017  Anthony McGill
 2018  Michael Georgiou
 2019  Thepchaiya Un-Nooh
 2020  Michael Holt
 2021  Ryan Day
 2022  Hossein Vafaei

Lähteet 

Snookerin ammattilaisturnaukset
Snookerin ranking-turnaukset
Englannin snooker
BoJack Horseman

BoJack Horseman on Raphael Bob-Waksbergin luoma yhdysvaltalainen aikuisille suunnattu animoitu draamakomediasarja. Sarja seuraa hiipuneena sitcom-tähtenä esitetyn ihmismäisen hevosen Bojack Horsemanin (Will Arnett), itseinhon, päihteiden ja epäonnistumisien täyteistä elämää sekä hänen yrityksiään nousta takaisin tähdeksi. Sarjassa esiintyvät ääninäyttelijöinä muun muassa Will Arnett, Amy Sedaris, Alison Brie, Paul F. Tompkins sekä Aaron Paul. 

Sarjan ensimmäinen kausi julkaistiin Netflixissä 22. elokuuta 2014. Toinen kausi julkaistiin 17. heinäkuuta 2015 ja kolmas vuotta myöhemmin 22. heinäkuuta. Sarjan neljäs tuotantokausi julkaistiin 8. syyskuuta 2017 ja viides 15. syyskuuta 2018. Kuudes ja viimeinen kausi on jaettu kahteen osaan, jotka koostuvat yhteensä kuudestatoista jaksosta. Ensimmäinen osa julkaistiin 25. lokakuuta 2019 ja toinen osa julkaistiin 31. tammikuuta 2020. Jaksoja on julkaistu yhteensä 77.

Sarja seuraa Bojack Horsemanin, kornin 90-luvun sitcomin Horsin' Around'n päätähteä ja hänen yritystään nousta takaisin Hollywoodin isojen tähtien joukkoon kirjoituttamalla kaiken paljastavan elämäkertansa haamukirjailija Diane Nguyenin avulla. Samalla Horseman tasapainottelee vaativan agenttinsa ja ex-naisystävänsä Princess Carolynin vaatimusten, sohvallansa asuvan laiskan ihmisen Toddin, ja hänen vihaamansa, mukavan ja tasapainoisen 90-luvun sitcom-koiran, Mr. Peanutbutterin sietämisen kanssa.

Vastaanotto 

Sarjaa on kehuttu erityisesti sen sensitiivisestä ja realistisesta tavasta käsitellä vakavia aiheita, kuten masennusta, addiktiota, psykkisiä traumoja, itsetuhoisuutta, seksismiä ja rasismia mustan huumorin kautta. Bojack Horseman on useasti mainittu parhaaksi Netflix -alkuperäissarjaksi sekä yhdeksi kaikkien aikojen parhaista animaatiosarjoista. Toimittaja Jussi Ahlroth nimesi Helsingin Sanomien 20.12.2019 ilmestyneessä Nyt-liitteessä BoJack Horsemanin 2010-luvun parhaaksi tv-sarjaksi.

Lähteet

Viitteet

Katso myös 
 Luettelo animaatiosarjan BoJack Horseman hahmoista

Aiheesta muualla 
 Virallinen verkkosivu

Yhdysvaltalaiset animaatiosarjat
Yhdysvaltalaiset komediasarjat
Netflix-alkuperäissarjat
2010-luvun televisiosarjat
2020-luvun televisiosarjat
Piero Gamba

Piero Gamba, myös Pierino Gamba (s. 16. syyskuuta 1936 Rooma), on italialainen kapellimestari ja pianisti. Hän suoritti ensiesiintymisensä Pariisissa 8 vuoden iässä. Häntä on pidetty yhtenä aikansa merkittävimmistä ihmelapsista. Vuodesta 1946 Gamba on johtanut sinfoniakonsertteja eri puolilla maailmaa, myös Suomessa.

Lähteet 

Italialaiset kapellimestarit
Vuonna 1936 syntyneet
Elävät henkilöt
Peter Horton

Peter Horton (s. 20. elokuuta 1953) on yhdysvaltalainen näyttelijä ja ohjaaja. Hän on naimisissa ja hänellä on kaksi lasta.

Horton tunnetaan parhaiten televisiosarjasta Kolkyt ja risat. Hänen muita tunnettuja roolejaan ovat mm. elokuvissa Maissilapset ja Vaarojen laakso, ja televisiosarjassa Dallas. Ohjaajana hän on työskennellyt mm. televisiosarjassa Greyn anatomia ja elokuvassa Rohto.

Lähteet
http://www.imdb.com/name/nm0005022/?ref_=nv_sr_1

Yhdysvaltalaiset elokuvanäyttelijät
Yhdysvaltalaiset televisionäyttelijät
Yhdysvaltalaiset elokuvaohjaajat
Vuonna 1953 syntyneet
Elävät henkilöt
Robin Rönnquist

Robin Rönnquist (s. 12. elokuuta 1993) on ruotsalainen tietokonepelaamisen ammattilainen. Rönnquist on erikoistunut Counter-Strike: Global Offensiveen eli CS:GO:hon. 

Rönnquist siirtyi Fnaticiin elokuussa 2013 belgialais-espanjalaisesta Epsilon eSportsista. Fnaticin kanssa hän on voittanut muun muassa DreamHack Winterin vuonna 2013. HLTV.org -nettisivusto valitsi Rönnquistin vuonna 2014 maailman toiseksi parhaaksi pelaajaksi, ja vuonna 2015 sama sivusto valitsi hänet viidenneksi parhaaksi pelaajaksi.

Rönnquist on voittanut lukuisia kansainvälisiä turnauksia, kuten IEM Katowice 2018, ESL One: Katowice 2015, ESL One Cologne 2015, ja World Electronic Sports Games 2017.

Rönnquist käyttää pelaajanimeä flusha.

Lähteet 

Ruotsalaiset elektronisen urheilun ammattilaiset
Vuonna 1993 syntyneet
Elävät henkilöt
Erik Törnqvist

Erik Olof Törnqvist (20. heinäkuuta 1915 Alahärmä – 23. lokakuuta 2001 Helsinki) oli suomalainen virkamies ja diplomaatti.

Törnqvist valmistui ylioppilaaksi 1933 ja valtiotieteiden kandidaatiksi 1937.

Törnqvist aloitti uransa aktuaarina Tullihallituksessa 1939–1940, sen jälkeen hän oli tutkija Suomen Pankissa 1940–1942, hintaneuvoston sihteeri kansanhuoltoministeriössä 1942–1945, talousneuvoston sihteeri 1946–1947, sotakorvausteollisuuden valtuuskunnan jäsen 1946–1948 ja talousvaltuutettu 1947–1949. 

Samalla kun hän oli vuosina 1949–1972 valtiovarainministeriön kansantalousosaston päällikkö, hänellä oli useita merkittäviä tehtäviä ensin kotimaassa talouspoliittisen suunnitteluneuvoston pääsihteeri 1951–1953, pääministerin sihteeri 1953–1954, Suomen ryhmän puheenjohtaja pohjoismaisessa talousvaliokunnassa 1956–1957, UNECEn jaostopäällikkö Genevessä 1957–1959, Yhdistyneiden kansakuntien Latinalaisen Amerikan ja Karibian talouskomission jaostopäällikko Santiago de Chilessä 1959–1961, UNTABin asiantuntija Kolumbiassa 1962–1963, Nordek-valtuuskunnan puheenjohtaja 1968–1970, Maailmanpankin johtokunnan jäsen Washingtonissa 1970–1972 ja uran päätteeksi Suomen suurlähettiläänä Meksikossa ja Kuubassa vuosina 1973–1978.

Törnqvistin veli oli tilastotieteen professori Leo Törnqvist.

Lähteet 

Suomalaiset virkamiehet
Vuonna 1915 syntyneet
Vuonna 2001 kuolleet
Suomen suurlähettiläät
Ullstein Verlag

Ullstein Verlag on saksalainen lehden- ja kirjankustantamo. Sen perusti vuonna 1877 Leopold Ullstein. Se on sittemmin siirtynyt Springerin tytäryhtiöksi, siten että lehden- ja kirjankustannustoiminta ovat erillisiä yhtiöitä. Ullstein on julkaissut muun muassa lehtiä Berliner Zeitung, Berliner Morgenpost ja Vossische Zeitung.

Kansallissosialistit ottivat yrityksen haltuunsa 1934, ja se toimi vuoteen 1952 nimellä Deutscher Verlag. Tällöin Ullsteinin suku sai sen jälleen haltuunsa.

Lähteet

Aiheesta muualla 

Saksalaiset yritykset
Saksalaiset kustantamot
Eteläinen basilika

Eteläinen basilika oli antiikin aikainen basilika Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Basilika oli rakennettu roomalaisella ajalla joko keisari Caligulan tai keisari Claudiuksen aikana eli noin vuonna 37–54 jaa. Vuosisadan lopulla rakennusta korjattiin.

Basilika sijaitsi Korintin agoran eli torin etelälaidalla sijainneen niin kutsutun Etelästoan eteläpuolella. Paikka on aivan nykyisen arkeologisen alueen laidalla. Basilika oli kaksikerroksinen ja koostui peristyylisalista, joka oli nelilaivaisen kryptoportiikin päällä. Näin se oli pohjakaavaltaan suorakulmio suorakulmiossa ja muistuttaa monin tavoin agoran itälaidalla sijainnutta varhaisempaa Juliusten basilikaa. Rakennukset olivat myös hyvin saman kokoisia: Eteläisen basilikan alimman ja ulommaisen osan koko oli noin 38,5 x 23,5 metriä, ja ylemmän ja sisimmäisen osan koko noin 26,1 x 11,8 metriä. Basilika oli kytketty Etelästoaan ja kuului samaan rakennuskokonaisuuteen sen kanssa.

Lähteet 

Korintin rakennukset ja rakennelmat
Juliusten basilika

Juliusten basilika oli antiikin aikainen basilika Korintin kaupungissa Kreikassa. Sen rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Basilika rakennettiin roomalaisella ajalla keisari Augustuksen kaudella aivan ensimmäisen vuosisadan jaa. alussa. Sen tarkoitus oli kunnioittaa Juliusten-Claudiusten hallitsijasukua. Rakennus tuhoutui maanjäristyksessä 300-luvulla.

Basilika sijaitsi Korintin agoran eli torin itäpäässä ja toimi samalla sen itäisenä sisäänkäyntinä. Rakennus oli kaksikerroksinen ja koostui peristyylisalista, joka oli nelilaivaisen kryptoportiikin päällä. Näin se oli pohjakaavaltaan suorakulmio suorakulmiossa. Alimman ja ulommaisen osan koko oli noin 38,4 x 23,6 metriä, ja ylemmän ja sisimmäisen osan koko noin 26,7 x 11,8 metriä. Pääsalin korkeus oli noin 10,4 metriä. Rakennus oli tehty stukkolla päällystetystä paikallisesta kalkkikivestä. Myöhemmässä vaiheessa rakennuksen sisäosat katettiin osittain marmorilla.

Rakennuksessa oli lukuisia Juliusten ja Claudiusten suvun jäsenten kuvapatsaita, mukaan lukien Augustus ja hänen tyttärenpoikansa Gaius ja Lucius. Löytyneet patsaat ovat esillä Antiikin Korintin arkeologisessa museossa. Agoran eteläpuolelle myöhemmin rakennettu niin kutsuttu Eteläinen basilika muistutti arkkitehtuuriltaan hyvin paljon Juliusten basilikaa.

Lähteet

Aiheesta muualla 

Korintin rakennukset ja rakennelmat
Lekhaionin tien basilika

Lekhaionin tien basilika oli eräs antiikin aikainen basilika Kreikassa Korintin kaupungissa. Se on saanut nykyisin käytetyn nimensä sijaintipaikastaan kaupungin satamaan Lekhaioniin johtaneen tien varressa. Basilikan rauniot sijaitsevat antiikin Korintin arkeologisella alueella nykyisessä Archaía Kórinthoksen kylässä Kórinthoksen kunnassa.

Basilika oli rakennettu roomalaisella ajalla keisari Augustuksen hallituskaudella noin vuosien 25–1 eaa. välisenä aikana. Se tuhoutui todennäköisesti vuoden 70 jaa. maanjäristyksessä ja rakennettiin uudelleen 100-luvun jaa. ensimmäisellä puoliskolla. Lopullisesti rakennus tuhoutui 300-luvulla, mahdollisesti vuoden 375 maanjäristyksessä.

Basilika sijaitsi Korintin agoran eli torin pohjoispuolella, Lekhaioniin johtaneen tien alkupään ja Apollonin temppelin välisellä alueella. Ensimmäinen paikalla ollut basilika koostui pitkästä ja kapeasta keskilaivasta, jonka ympärillä oli 11 × 4 pylvästä. Myöhempi basilika oli huomattavasti suurempi, ja siihen liitettiin muun muassa marmorinen, veistoskoristeinen julkisivu, joka toimi monumentaalisisäänkäyntinä rakennukseen. Basilikassa on ollut erilaisia liike- ja muita tiloja.

Lähteet

Aiheesta muualla 

Korintin rakennukset ja rakennelmat
Seksihullut

Seksihullut on helsinkiläis-turkulainen punkyhtye, joka perustettiin vuonna 2007.Yhtyeen nokkamiehenä toimii myös kuvataiteilijana ja sarjakuvapiirtäjänä kunnostautunut laulaja-kitaristi Jyrki Nissinen. Yhtyeen musiikissa on niin sävellyksellisesti kuin sanoituksellisesti paljon avantgardistisia piirteitä. Albumin sanoitukset liittyvät seksin lisäksi anarkiaan ja arkisuuteen.

Yhtye perustettiin kesällä 2007 niin ikään vahingossa ilman tavoitteita tai suunnitelmia. Saman vuoden kesällä yhtye julkaisi demon Panohullut juoppotalon vintillä. Pian tämän jälkeen julkaistiin split-albumin Valium Kiharoiden sekä Kakka-hätä 77:n kanssa. Yhtye on julkaissut kaksi studioalbumia, yhtyeen nimeä kantavan Seksihullut sekä Seksihullujen armoilla. Nissinen on ilmoittanut yhtyeen lopettavan ”vuonna 2017 tai aiemmin” Vuonna 2018 kolmannen studioalbumin, Vänrikki Stoolin seksihullut tarinat, ilmestyttyä Nissinen on nauranut kyseen olleen vain todennäköisyydestä, etteikä kaikkea pidä uskoa.

Jäsenet 
 Jyrki Nissinen – kitara, laulu
 Sirpa – laulu
 Max – rummut
 Hilla – basso
 Jarkko – kitara

Diskografia

Studioalbumit 
 
 
 
Vain unessa kärsimys loppuu (2020)

EP:t

Kokoelma-albumit

Split-albumit

Demot

Aiheesta muualla 
 Facebook

Lähteet 

Suomalaiset punkyhtyeet
Lummelampi (Jyväskylä)

Lummelampi  on Keski-Suomessa Jyväskylässä Haukkalan lähellä sijaitseva lampi.

Maantietoa 
Lammen pinta-ala on 11 hehtaaria, se on 550 metriä pitkä ja 350 metriä leveä. Se sijaitsee Karhuvuoren länsipuolella olevassa painaumassa, jonne on muodostunut myös pieni Lummesuo. Lammella ei ole kartan mukaan saaria. Se on luodattu ja siitä on julkaistu syvyyskartat. Lammen tilavuus on 0,28 miljoonaa kuutiometriä. Sen keskisyvyys on 2,6 metriä ja suurin syvyys on 7,7 metriä. Syvin kohta sijaitsee järven pohjoispäässä. Lammen rantaviivan pituus on 1,6 kilometriä ja sen rannat ovat metsämaata. Sen pohjoispuolella sijaitsee asuinalue ja rannoille on rakennettu kaksi vapaa-ajan asuntoa. Niille tulee tiet yhdystieltä 16685.

Vesistösuhteet 
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Tuomiojärven–Palokkajärven valuma-alueella (14.29), jonka Syväojan valuma-alueeseen (14.293) järvi kuuluu. Järven vedenpinnan korkeus on 114,7 metriä mpy.

Lampeen ei ole johdettu metsäojia, mutta siihen laskee lounaasta Ruokepuolisen laskupuro. Lummelammen laskuoja lähtee sen pohjoisrannasta ja se yhtyy Koskelanojaan 700 metrin päässä. Koskelanoja laskee Myllyjärven kautta Tuomiojärveen. Puron nimi on Myllyjärvestä alkaen Syväoja.

Lähteet 

Tuomiojärven–Palokkajärven valuma-alue
Jyväskylän järvet
Kaksikkovihvilä

Kaksikkovihvilä (Juncus biglumis) on pieni vihviläkasvi, joka kasvaa lähinnä Euraasian pohjoisosissa, Suomessa tunturialueilla. Se vaikuttaa hieman kalkinsuosijalta. Se muistuttaa hieman kolmikkovihvilää. Kasvilla on vähäinen juurakko ja se on monivuotinen. Lehtilapa lähtee varren alaosan tupesta; lehtiä on kolmesta viiteen ja niiden läpimittä on noin 1 millimetri, pituus yleensä alle kolme cm. Kukinnossa on tavallisimmin kaksi kukkaa, josta ylemmän kukkaperä on noin millimetrin mittainen. Kukassa on kuusi hedettä ja kuusi kehälehteä kahdessa kiehkurassa. Kota on pitkänomainen, ruskeasärmäinen. Siemen on soikea ja limainen.

Lähteet

Aiheesta muualla 
 Pinkka, Lajintuntemuksen oppimisympäristö: Kaksikkovihvilä (Juncus biglumis)
 http://www.nordaflora.no/Juncus_biglumis.htm
 ITIS: Juncus biglumis 
 United States Department of Agriculture (USDA): Juncus biglumis 
 Flora of North America: Juncus biglumis 

Vihvilät
Pivatic

Pivatic on ohutmetallilevyn työstökoneiden valmistaja, joka on perustettu vuonna 1975 Hyvinkäällä, Suomessa. Pivatic on osana Ursviken Groupia, johon kuuluu Pivaticin lisäksi sisaryhtiö Ursviken Inc (Illinois, Yhdysvallat) ja särmäyspuristimiin keskittyvä Ursviken (Ursviken, Ruotsi).

Pivatic valmistaa lävistys- , taivutus-  ja yhdistelmälinjoja ohutlevylle. Toimialoja, joissa näitä linjastoratkaisuja käytetään, ovat muiden muassa toimistokalusteet, lämmitys- ja ilmastointilaitteet, kodinkoneet, hyllystöt, valaisimet, elektroniikka, kulkuneuvot, tietoliikennetarvikkeet, alihankinta ja kotelot.

Nykypäivänä Pivaticin tuotteita on käytössä yli 100 tehtaalla maailmassa, mutta vienti keskittyy pääosin Yhdysvaltoihin, Saksaan ja Kiinaan.

Historiaa

Alkutaival 
Yritys perustettiin nimikkeellä Toolsystem Ky vuonna 1975, joka kehitti puristintyökalukasetteja . Vuosina 1976–1987 nämä työkalukasetit integroitiin linjakokonaisuuksiin ja kehitettiin numeerinen ohjausjärjestelmä, jolla linjan toimintoa saatiin automatisoitua. Samaa ohjausjärjestelmää käytettiin myös ensimmäisissä siipitaivutusasemissa, jotka kehitettiin vuosina 1982–1987.

Globalisoituminen 
Vuodet 1988–2007 yritys kehitti myyntitoimintaansa, ja nimeksi vaihtui Pivatic. Digitaalitekniikan myötä numeerista ohjausjärjestelmää alettiin käyttämään digitaalisen linjaohjaimen kautta ja myynnin tueksi kehitettiin ensimmäinen multimediaohjelma. Nämä johtivat tilauskannan kasvuun ja uusien toimitilojen hankintaan. Globalisoitumisen myötä suomalainen pääomasijoittaja Sentica Partners Oy osti Pivaticin ja kehitti ohutmetallialan ja raskasmetallialan yhdistävän yritysryhmän, Ursviken Groupin.

Sähköinen aikakausi 
Vuonna 2008 hydraulisten työstökoneiden vaihtoehdoksi alettiin kehittämään luontoystävällisempiä sähköisiä työstökoneita. Nämä koneet eivät kuitenkaan pystyneet tuottamaan samanlaista lävistys- tai taivutusvoimaa, joten paksummat metallilevyt (yli 2mm) eivät tulleet kyseeseen. Hydraulikoneiden kysyntä ei siis lakannut tähän.

Nykymarkkinoilla vaaditaan nopeampia kappaleaikoja ja parempaa laatua sekä joustavuutta. Kelamateriaalia käyttäessä linjojen kokovaatimukset kasvavat kelaleveyden mukaan, ja vielä vuonna 2015 ei ollut kehitetty lävistyslinjaa joka pystyisi käsittelemään yli 1 830 mm leveitä keloja.

Lähteet

Aiheesta muualla 
Pivatic - Home  . pivatic.com

The Online Industrial Exhibition  . directindustry.com

A publication of the Fabricators & Manufacturers Association, Intl.  . thefabricator.com

PivaPunch tuotantojärjestelmä - monta konetta yhdessä keskuksessa  . Ohutlevy 2/2015, Sivut 26-27

Case: Pivatic . techvilla.fi, 2013

Pivatic kehitti projektinhallintaansa . tekniikkatalous.fi, 2013

SopValm Oy hankki Pivatic-lävistyslinjan  . sopvalm.fi, 2013

Sentica Partners yhdistää levyntyöstön edelläkävijät  . Sentica Partners Oy, 2007

Pivatic vaihtoi omistajaa . tekniikkatalous.fi, 2006

Measuring customer satisfaction experience : case Pivatic   . finna.fi, 2002

Tarjoa tuloksellisesti - Kansainvälistyjän opas . Fintra, 2001.

Konevalmistajat
Suomalaiset teollisuusyritykset
Omni Coliseum

Omni Coliseum oli urheiluareena Atlantassa Georgian osavaltiossa Yhdysvalloissa. Rakennus valmistui vuonna 1972, ja se toimi muun muassa NHL-jääkiekkoseura Atlanta Flamesin (1972–1980) ja NBA-koripalloseura Atlanta Hawksin (1972–1997) kotiareenana. Omnissa järjestettiin myös vuoden 1996 kesäolympialaisten lentopalloturnaus.

Omnin rakennutti Flamesin ja Hawksin omistajiin kuulunut kiinteistöalan yrittäjä Tom Cousins. Paikka oli aiemmin hyljeksittyä teollisuusaluetta Atlantan keskikaupungin tuntumassa, mihin Omnin jälkeen rakennettiin myös CNN:n päämaja CNN Center, Georgia World Congress Center ja Georgia Dome -stadion.

Omnin yleisökapasiteetti jääkiekko-otteluissa oli noin 15 000. Areenan julkisivu oli säänkestävää terästä ja lasia. Katto muistutti kananmunakennoa. Säänkestävä teräs osoittautui huonoksi rakennusmateriaaliksi kuumaan ja kosteaan Atlantan ilmastoon, ja rakennus kärsi ruostevaurioista ja vesivahingoista. Omni purettiin vuonna 1997, ja sen paikalle rakennettiin myöhemmin Philips Arena.

Lähteet

Aiheesta muualla 

Yhdysvaltain entiset rakennukset ja rakennelmat
Yhdysvaltain urheiluhallit
Yhdysvaltain jäähallit
Kesäolympialaiset 1996
Atlantan rakennukset ja rakennelmat
Vincent Schopenhauer

Vincent Cervoni Schopenhauer (joskus muodossa Vincent Cervoni, s. 23. marraskuuta 1991) on ranskalainen tietokonepelaamisen ammattilainen. Schopenhauer on erikoistunut Counter-Strike: Global Offensiveen eli CS:GO:hon. Hän edusti yhdysvaltalais-ranskalaista EnVyUs -joukkuetta. Vuonna 2020 Schopenhauer lopetti Counter-Striken pelaamisen ja siirtyi Valorant-nimiseen peliin.

Schopenhauer siirtyi EnVyUsiin helmikuussa 2015 toisesta ranskalaisjoukkueesta Team LDLC.comista. EnVyUsin kanssa Schopenhauer on saavuttanut muun muassa Cluj-Napocan DreamHackin voiton vuonna 2015, talvi-DreamHackin voiton vuonna 2014 ja maailmanmestaruuden vuonna 2015 Ranskan joukkueen kanssa. Vuonna 2015 HLTV.org -nettisivusto valitsi hänet maailman kahdeksanneksi parhaaksi pelaajaksi.

Schopenhauer tunnetaan paremmin pelaajanimellään Happy.

Lähteet 

Ranskalaiset elektronisen urheilun ammattilaiset
Vuonna 1991 syntyneet
Elävät henkilöt
Cocos2d

Cocos2d on avoimen lähdekoodin monialustainen ohjelmistokehys, joka on kirjoitettu C++:lla.
Cocos2d-x kuuluu Cocos2d -ohjelmistokehysperheeseen.
Sitä käytetään laajalti pelien sekä tietokoneohjelmien tekoon.

Cocos2d-x:n tukemat alustat

Mobiilialustat 
iOS, Android, Windows Phone 8, Tizen

Työpöytäalustat 
Windows 8, Mac OS X, Linux

Lähteet 
 www.cocos2d-x.org
 cocos2d.org

Pelinteko-ohjelmat
Illuminati (peli)

Illuminati: The Game of Conspiracy (useimmiten vain Illuminati) on Steve Jacksonin suunnittelema ja Steve Jackson Gamesin vuonna 1982 julkaisema Illuminatus! -trilogian inspiroima korttipeli.

Kuvaus
Pelissä tarkoituksena on ”valloittaa maailma”. Puhelinyhtiötä hallitsevat oliot ulkoavaruudesta, ja Pentagon ollaan vallattu. 

Pelissä on 110 korttia ja sitä voi pelata 2–8 henkilöä.

Säännöt
Pelin alussa pelaaja aloittaa yhdellä Illuminati-kortilla, joka edustaa tämän omaa salaseuraa. Pelin aikana pelaaja yrittää vallata muiden pelaajien seurat. Pelaaja voittaa pelin täytettyään jonkin tavoitteistaan; jokaisen pelaajan tavoite on vallata riittävän monta muuta seuraa; tämän lisäksi pelaaja voi voittaa täyttämällä erityisen tavoitteen, joka on erilainen jokaisella pelaajalla.

Vastaanotto
Pelistä tuli suosittu pian sen julkaisun jälkeen, ja siitä on muodostunut klassikko.

Lähteet

Strategiakorttipelit
Temaattiset korttipelit
Erikoiskorttipakkaa käyttävät korttipelit‎